
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. ΔΙΔΚ/Φ.38/1/οικ. 15225/ 
08-05-2017 (ΦΕΚ 1919/Β/01.06.2017) «Σύσταση- 
Συγκρότηση και ορισμός Μελών της Επιτροπής 
για τη διενέργεια διαγωνισμών ή απευθείας ανά¬ 
θεσης για την προμήθεια υλικών και εκτέλεσης 
εργασιών, του Υπουργείου Διοικητικής Ανασυ¬ 
γκρότησης». 

2 Έγκριση του Κανονισμού Λειτουργίας του Διοι¬ 
κητικού Συμβουλίου του Ινστιτούτου Γεωλογικών 
και Μεταλλευτικών Ερευνών (Ι.Γ.Μ.Ε). 

3 Έγκριση εκτέλεσης εργασιών ανάρτησης δασι¬ 
κών χαρτών έως την κύρωσή τους. 

4 Έγκριση καθιέρωσης με αμοιβή νυχτερινής εργα¬ 
σίας καθώς και εργασίας κατά τις Κυριακές και κατά 
το νόμο εξαιρέσιμες η μέρες για το έτος 2017, προς 
συμπλήρωση του υποχρεωτικού ωραρίου, που 
αφορά στους υπαλλήλους του Κ.Ε.Α.Τ. (Κεντρική 
Υπηρεσία και Περιφερειακή Διεύθυνση Θεσ/νίκης). 


ΑΠΟΦΑΣΕΙΣ 

Αριθμ. ΔΙΔΚ/Φ.38/1/ΟΙ Κ.34270 (1) 

Τροποποίηση της αριθμ. ΔΙΔΚ/Φ.38/1 /οικ. 15225/ 
08-05-2017 (ΦΕΚ 1919/Β/01.06.2017) «Σύσταση- 
Συγκρότηση και ορισμός Μελών της Επιτροπής 
για τη διενέργεια διαγωνισμών ή απευθείας ανά¬ 
θεσης για την προμήθεια υλικών και εκτέλεσης 
εργασιών, του Υπουργείου Διοικητικής Ανασυ¬ 
γκρότησης». 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 221 του Γ' μέρους του ν.4412/2016 
(ΦΕΚ 147/Α708.08.2016) «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», 


β) του άρθρου 21 του ν. 4354/2015 (Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει, 
γ) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύουν, 

δ) του ν.4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως ισχύει, 

ε) των άρθρων 54 και 90 του Κώδικα νομοθεσίας για 
την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98) «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα», 

στ) του π.δ. 99/2014 (Α 166, ΑΔΑ: Ω8ΗΣΧ-Β0Η) «Ορ¬ 
γανισμός του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης», 
ζ) του άρθρου 1 του π.δ. 123/2016 (ΦΕΚ 208/Α7 
04.11.2016) «Ανασύσταση και μετονομασία του Υπουρ¬ 
γείου Διοικητικής Μεταρρύθμισης και Ηλεκτρονικής Δια¬ 
κυβέρνησης, ., μετονομασία Υπουργείων Εσωτερικών 

και Διοικητικής Ανασυγκρότησης.Δικτύων», 

η) του π.δ. 125/2016 (ΦΕΚ 210/Α705.11.2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

2. Την με αριθ. πρωτ. ΔΙΔΥ/Φ.1.2/οικ. 1509/20.1.2016 
(ΦΕΚ 171 /Β/26.1.2017) απόφαση της Υπουργού Διοικη¬ 
τικής Ανασυγκρότησης, «Μεταβίβαση δικαιώματος υπο¬ 
γραφής «με εντολή Υπουργού» στον Γενικό Γραμματέα και 
στους Προϊσταμένους των Οργανικών Μονάδων των υπη¬ 
ρεσιών του Υπουργείου Διοικητικής Ανασυγκρότησης». 

3. Την αριθ. ΔΙΔΚ/Φ.38/1 /οικ.15225/08-05-2017 από¬ 
φαση (ΦΕΚ 1919/Β/01.06.2017) «Σύσταση- Συγκρότηση 
και ορισμός Μελών της Επιτροπής για τη διενέργεια δι¬ 
αγωνισμών ή απευθείας ανάθεσης για την προμήθεια 
υλικών και εκτέλεσης εργασιών, του Υπουργείου Διοι¬ 
κητικής Ανασυγκρότησης». 

4. Την αίτηση αντικατάστασης του Κοκκάλα Χρήστου, 
υπαλλήλου του Υπουργείου Διοικητικής Ανασυγκρότη¬ 
σης και μέλους της Επιτροπής. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε το υπό στοιχ. 4 της παραγράφου Β 
της αριθ. ΔΙΔΚ/Φ.38/1/οικ.15225/08-04-2017 (ΦΕΚ 
1919/Β/01.06.2017) απόφασης «Σύσταση - Συγκρότη¬ 
ση και ορισμός Μελών της Επιτροπής για τη διενέργεια 
διαγωνισμών ή απευθείας ανάθεσης για την προμήθεια 
υλικών και εκτέλεσης εργασιών, του Υπουργείου Διοικη¬ 
τικής Ανασυγκρότησης», ως εξής: 

«Β.4 Κοντάκου Ελισσάβετ, υπάλληλο με σχέση εργα¬ 
σίας ιδιωτικού δικαίου αορίστου χρόνου με βαθμό Α' 
εκπαιδευτικής βαθμίδας ΠΕ ειδικότητας Διοικητικού 
Οικονομικού, του Τμήματος Παρακολούθησης και Αξι¬ 
ολόγησης Πολιτικών και Προγραμμάτων Διοικητικής 
Μεταρρύθμισης της Διεύθυνσης Οργανωτικών Μεταρ¬ 
ρυθμίσεων της Γενικής Διεύθυνσης Μεταρρυθμιστικής 
Πολιτικής και Ηλεκτρονικής Διακυβέρνησης, Μέλος, με 
αναπληρώτριατη Νικολάου Ελένη, μόνιμη υπάλληλο με 
βαθμό Α' του κλάδου ΠΕ Διοικητικού Οικονομικού του 
Τμήματος Προγραμματισμού Ανθρώπινου Δυναμικού 
της Δημόσιας Διοίκησης της Διεύθυνσης Προγραμματι¬ 
σμού και Ανάπτυξης Ανθρώπινου Δυναμικού της Γενικής 
Διεύθυνσης Διοίκησης Ανθρώπινου Δυναμικού». 

Κατά τα λοιπά εξακολουθεί να ισχύει η αριθ. ΔΙΔΚ/ 
Φ.38/1/ΟΙΚ.15225/08-05-2017 (ΦΕΚ 1919/Β/01.06.2017), 
ΑΔΑ: 6ΥΤ2465ΧΘΨ-2ΝΔ απόφαση «Σύσταση - Συγκρότη¬ 
ση και ορισμός Μελών της Επιτροπής για τη διενέργεια 
διαγωνισμών ή απευθείας ανάθεσης για την προμήθεια 
υλικών και εκτέλεσης εργασιών, του Υπουργείου Διοικη¬ 
τικής Ανασυγκρότησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2017 

Με εντολή Υπουργού 

Ο Γενικός Γραμματέας 

ΓΡΗΓΟΡΙΟΣ ΘΕΟΔΩΡΑΚΗΣ 


Αριθμ. οικ.42409 (2) 

Έγκριση του Κανονισμού Λειτουργίας του Διοι¬ 
κητικού Συμβουλίου του Ινστιτούτου Γεωλογικών 
και Μεταλλευτικών Ερευνών (Ι.Γ.Μ.Ε). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις του ν. 272/1976 «Περί ιδρύσεως Ιν¬ 
στιτούτου Γεωλογικών και Μεταλλευτικών Ερευνών 
(ΙΓΜΕ)» (Α' 50), όπως τροποποιήθηκε με το άρθρο 3 
του ν.2702/1999 «Διάφορες ρυθμίσεις θεμάτων αρμο¬ 
διότητας Υπουργείου Ανάπτυξης και άλλες διατάξεις» 
(Α'70), σε συνδυασμό με τις διατάξεις του άρθρου 3 του 
ν.3429/2005 «Δημόσιες Επιχειρήσεις και Οργανισμοί 
(ΔΕΚΟ)» (Α'314), όπως ισχύει. 

2.Την με αριθμ. 12935/23-6-2015 κοινή απόφαση του 
Υπουργού και του Αναπληρωτή Υπουργού Παραγωγικής 


Ανασυγκρότησης, Περιβάλλοντος και Ενέργειας και των 
Αναπληρωτών Υπουργών Οικονομικών «Επανασύσταση 
Ι.Γ.Μ.Ε. και μετονομασία του ΕΚΒΑΑ »(ΒΊ 247). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α'98). 

4. Την με αριθμ. 32431/14.7.2017 κοινή υπουργική 
απόφαση «Ορισμός Διοικητικού Συμβουλίου του ΝΠΙΔ 
με την επωνυμία «Ινστιτούτο Γεωλογικών και Μεταλλευ¬ 
τικών Ερευνών (Ι.Γ.Μ.Ε.)» (Υ.Ο.Δ.Δ. 360). 

5. Την 24/5/26-7-2017 απόφαση του Διοικητικού Συμ¬ 
βουλίου του Ι.Γ.Μ.Ε. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Α. Εγκρίνουμε τον Κανονισμό Λειτουργίας του Διοι¬ 
κητικού Συμβουλίου του Ινστιτούτου Γεωλογικών και 
Μεταλλευτικών Ερευνών (Ι.Γ.Μ.Ε.) ως εξής: 

Κανονισμός Λειτουργίας 

του Διοικητικού Συμβουλίου του ΙΓΜΕ 

Άρθρο 1 

Αντικείμενο του Κανονισμού 

Ο παρών κανονισμός εκδίδεται σε εκτέλεση των 
διατάξεων της παρ.8 του άρθρου 3 της υπ' αριθμ. 
12935/23.6.2015 κοινής απόφασης του Υπουργού 
Παραγωγικής Ανασυγκρότησης, Περιβάλλοντος και 
Ενέργειας και Αναπληρωτών Υπουργών Οικονομικών 
και Παραγωγικής Ανασυγκρότησης, Περιβάλλοντος και 
Ενέργειας (Α' 1247), καθώς και των άρθρων 4,5,6 και 16 
του ν. 272/1976 (Α' 50), σε συνδυασμό με τις διατάξεις 
του άρθρου 3 του ν. 3429/2005 (Α'314) και αφορά στη 
σύγκληση και λειτουργία του Διοικητικού Συμβουλίου 
του ΙΓΜΕ. 

Άρθρο 2 

Τόπος Συνεδριάσεων 

Το Διοικητικό Συμβούλιο συνεδριάζει στην έδρα του 
ΙΓΜΕ ή στον τόπο που ήθελε καθορίσει ο Πρόεδρος του. 

Άρθρο 3 

Σύγκληση Διοικητικού Συμβουλίου 

Ι.Το Διοικητικό συμβούλιο συνέρχεται σε συνεδρία¬ 
ση μετά από πρόσκληση του Προέδρου του, τακτικώς 
μεν ανά δεκαπενθήμερο, εκτάκτως δε κάθε φορά που 
ο Πρόεδρος το κρίνει αναγκαίο ή εφ' όσον το ζητήσουν 
τρία τουλάχιστον από τα μέλη του. 

2. Η σύγκληση πραγματοποιείται μετά από έγγραφη ή 
ηλεκτρονική πρόσκληση, συνοδευόμενη από την ημε¬ 
ρήσια διάταξη, η οποία περιλαμβάνει τα προς συζήτη¬ 
ση θέματα, καθώς και από τις αντίστοιχες εισηγήσεις, 
κοινοποιείται δε στα μέλη του Διοικητικού Συμβουλίου 
με μέριμνα της Γραμματείας δύο (2) τουλάχιστον ημέ¬ 
ρες πριν από την ορισθείσα για τη συνεδρίαση. Σε όλως 
εξαιρετικές περιπτώσεις η ως άνω πρόσκληση μπορεί να 
κοινοποιείται προ είκοσι τεσσάρων (24) ωρών από την 
ορισθείσα συνεδρίαση του Διοικητικού Συμβουλίου. Τα 
μέλη του Διοικητικού Συμβουλίου οφείλουν να γνωστο¬ 
ποιούν στον Πρόεδρο του, μέσω του Γραμματέως, κάθε 

απαιτούμενο στοιχείο επικοινωνίας, συμπεριλαμβανομέ- 
νης απαραιτήτως και της ηλεκτρονικής διεύθυνσης τους. 

3. Πρόσκληση δεν απαιτείται όταν κάποιο από τα μέλη 
του Διοικητικού Συμβουλίου, πριν από την προβλεπόμε- 
νη ημερομηνία της πρόσκλησης, έχει δηλώσει κώλυμα 
συμμετοχής του στη συνεδρίαση ή όταν το κώλυμα αυτό 
είναι γνωστό στον Πρόεδρο. 

4. Πέρα από την περίπτωση της παρ. 1 του παρόντος, 
το Διοικητικό Συμβούλιο συγκαλείται εφ' όσον το ζη¬ 
τήσουν εγγράφως ή ηλεκτρονικώς τρία τουλάχιστον 
από τα μέλη του. Ο ίδιος αριθμός μελών μπορεί επίσης 
να ζητήσει τη σύγκληση του Διοικητικού Συμβουλίου 
σε περίπτωση απουσίας ή κωλύματος του Προέδρου ή 
του Αντιπροέδρου. Στην τελευταία αυτή περίπτωση, του 
Συμβουλίου προεδρεύουν, κατά σειράν, τα κατωτέρω 
από τα μέλη του: 

α) Ανώτατος Δημόσιος Υπάλληλος από τους διοριζό¬ 
μενους κατ' άρθρον 4 παρ. 1, περ. «γ» του ν. 272/1976, 
και επί ισοβαθμών ο αρχαιότερος. 

β) Ο Γενικός Διευθυντής του Ι.Γ.Μ.Ε. 

γ) Σε περίπτωση έλλειψης ή απουσίας των ως άνω προ¬ 
σώπων, ο κατά βαθμό Ανώτερος Δημόσιος Υπάλληλος 
και επί ισοβάθμων ο αρχαιότερος, από τους διοριζόμε¬ 
νους κατ’ άρθρον 4 παρ. 1, περ. «γ» του ν.272/1976. 

5. Υπό την επιφύλαξη των διατάξεων του άρθρου 3 
παρ. 3 του παρόντος, αν κατά τη συνεδρίαση απουσιά¬ 
σει μέλος το οποίο δεν έχει προσκληθεί, η συνεδρίαση 
είναι παράνομη, εκτός εάν το μη προσκληθέν μέρος είναι 
παρόν κατά τη συνεδρίαση και δεν αντιλέγει. 

Άρθρο 4 

Ημερήσια Διάταξη 

Ι.Την ημερήσια διάταξη καταρτίζει ο Πρόεδρος. Αυτή 
περιλαμβάνει θέματα, τα οποία έχει ζητήσει ο Γενικός 
Διευθυντής, ο Βοηθός Γενικός Διευθυντής ή οποιοδή- 
ποτε από τα μέλη του Διοικητικού Συμβουλίου εγγρά- 
φως ή ηλεκτρονικώς. Στην τελευταία αυτή περίπτωση, 
το αίτημα, συνοδευόμενο από έγγραφη ανάλυση και 
τεκμηρίωση, κοινοποιείται και στον Γενικό Διευθυντή. 

2. Η ημερήσια διάταξη περιλαμβάνει υποχρεωτικά: 

α) Επικύρωση πρακτικών της προηγούμενης συνεδρί¬ 
ασης. 

β) Ενημέρωση του Διοικητικού Συμβουλίου για την 
εκτέλεση αποφάσεων που έχουν ήδη ληφθεί απ' αυτό. 

3. Κατεπείγοντα θέματα μπορούν να τεθούν εκτός 
ημερήσιας διατάξεως, εφ' όσον εγκρίνονται ομόφωνα 
από το σύνολο των μελών του Διοικητικού Συμβουλίου. 

4. Όταν, μέλος του Διοικητικού Συμβουλίου, εκτός του 
Γενικού Διευθυντή, προτείνει θέμα προς συζήτηση, ο 
Πρόεδρος, μετά γνώμη του Γενικού Διευθυντή, προσδι¬ 
ορίζει τον χρόνο εγγραφήςτου θέματος στην ημερήσια 
διάταξη, και στην περίπτωση αυτή την εισήγηση καταρ¬ 
τίζει και υπογράφει ο Γενικός Διευθυντής. 

5. Όταν το Διοικητικό Συμβούλιο συνέρχεται σε συ¬ 
νεδρίαση μετά από αίτημα τριών τουλάχιστον εκ των 
μελών του, κατά τις διατάξεις του άρθρου 3 παρ. 1 του 
παρόντος, τότε, στην ημερήσια διάταξη περιλαμβάνο¬ 
νται υποχρεωτικά τα θέματα τα οποία έχουν συμπεριλη- 
φθεί στην αίτηση των μελών αυτών. 


Άρθρο 5 

Συνεδρίαση του Διοικητικού Συμβουλίου 

1. Κατά την συνεδρίαση του Διοικητικού Συμβουλίου, 
πέραν των μελών αυτού, μετέχουν, άνευ δικαιώματος 
ψήφου, ο Βοηθός Γενικός Διευθυντής και ο Νομικός 
Σύμβουλος του ΙΓΜΕ, καθώς και ο Γραμματέας του Δ.Σ. 
Οι συνεδριάσεις είναι μυστικές. Η παρουσία, κατά τη συ¬ 
ζήτηση και λήψη αποφάσεων, άλλων προσώπων, πλην 
των ως άνω οριζομένων, δεν επιτρέπεται. Το Διοικητικό 
Συμβούλιο μπορεί να καλέσει προς παροχή πληροφο¬ 
ριών ή προσαγωγή στοιχείων, υπηρεσιακά ή άλλα πρό¬ 
σωπα, τα οποία και αποχωρούν πριν από την έναρξη 
της συζητήσεως. 

2. Οι αποφάσεις του Διοικητικού Συμβουλίου λαμβά- 
νονται με απόλυτη πλειοψηφία των παρόντων μελών 
του, σε περίπτωση δε ισοψηφίας υπερισχύει η γνώμη 
υπέρ της οποίας τάσσεται ο Πρόεδρος. Το μέλος που 
απέχει από την ψηφοφορία ή δίνει λευκή ψήφο θεω¬ 
ρείται απόν, χωρίς το γεγονός αυτό να επηρεάζει την 
απαρτία. 

3. Η ψηφοφορία είναι φανερή. 

4. Εξουσιοδότηση απόντος μέλους του Διοικητικού 
Συμβουλίου προς άλλο, όπως παρασταθεί και ψηφίσει 
αντ' αυτού, δεν επιτρέπεται. 

5. Συμμετοχή απάντων μελών με τηλεδιάσκεψη είναι 
επιτρεπτή, εφ' όσον η τηλεδιάσκεψη αυτή καλύπτει όλη 
τη διάρκεια της συζήτησης για κάθε ένα από τα θέμα¬ 
τα και εφ' όσον διατίθεται η απαραίτητη ηλεκτρονική 
υποδομή. 

6. Σε όλως εξαιρετικές και κατεπείγουσες περιπτώ¬ 
σεις, και κατά την κρίση του Προέδρου του Διοικητικού 
Συμβουλίου, είναι δυνατή η λήψη απόφασης, ακόμη και 
εάν δεν προηγηθεί συνεδρίαση. Για να είναι έγκυρη η 
απόφαση αυτή θα πρέπει τα καταρτιζόμενα πρακτικά, 
εις τα οποία θα περιλαμβάνεται και η απόφαση, να υπο¬ 
γράφονται από όλα τα μέλη του Διοικητικού Συμβουλίου. 

Άρθρο 6 

Υποχρεώσεις και ευθύνες μελών Διοικητικού 

Συμβουλίου 

1. Υποχρέωση και καθήκον των μελών του Διοικητικού 
Συμβουλίου είναι η διαρκής επιδίωξη της στήριξης των 
στόχων του Ινστιτούτου και η προάσπιση του σκοπού 
αυτού. 

2. Τα μέλη του Διοικητικού Συμβουλίου εκφράζουν 
τη γνώμη τους και ψηφίζουν κατά συνείδηση, αποβλέ¬ 
ποντας πάντοτε στην εξυπηρέτηση των συμφερόντων 
του Ινστιτούτου. 

3. Είναι ασυμβίβαστη με την ιδιότητα του μέλους του 
Διοικητικού Συμβουλίου η επιδίωξη ιδίων συμφερόντων 
που έχουν σχέση με τις δραστηριότητες του ΙΓΜΕ ή που 
αντίκεινται ή έρχονται σε σύγκρουση με τους σκοπούς 
του. 

4. Μέλος του Διοικητικού Συμβουλίου, στο πρόσωπο 
του οποίου συντρέχει λόγος που επιβάλλει την εξαίρεση 
του από συζήτηση και απόφαση επί συγκεκριμένου θέ¬ 
ματος, οφείλει να το δηλώσει χωρίς καθυστέρηση στον 
Πρόεδρο, απέχοντας παραλλήλως από κάθε σχετική προς 
το θέμα αυτό ενέργεια. 

Στην περίπτωση αυτή ο Πρόεδρος εισάγει προς συζή¬ 
τηση στο Σώμα τη δήλωση του μέλους προκειμένου να 
ληφθεί απόφαση για εξαίρεση. 

5.Τα μέλη του Διοικητικού Συμβουλίου υποχρεούνται 
όπως επιδεικνύουν ακεραιότητα και αίσθημα ευθύνης 
περί την εκτέλεση των καθηκόντων τους. Η συμπεριφο¬ 
ρά τους προς τα λοιπά μέλη του Διοικητικού Συμβουλίου 
οφείλει να είναι η αντιστοιχούσα προς το λειτούργημα 
τους και να διέπεται από σεβασμό της γνώμης και της 
άποψης που αυτά εκφράζουν. Τις ίδιες υποχρεώσεις υπέ¬ 
χει κάθε μέλος του Διοικητικού Συμβουλίου και έναντι 
του προσωπικού του Ινστιτούτου. 

Άρθρο 7 

Αρμοδιότητες Προέδρου και Αντιπροέδρου 

Ο Πρόεδρος του Διοικητικού Συμβουλίου: 

α) Καταρτίζει την ημερήσια διάταξη των συνεδριάσεων. 

β) Καθορίζει την ημέρα και την ώρα των συνεδριάσεων 
και καλεί τα μέλη να συμμετάσχουν. 

γ) Προεδρεύει του Δ.Σ. και διευθύνει τη συζήτηση κατά 
τρόπον που να εγγυάται τη δυνατότητα ελεύθερης έκ¬ 
φρασης των απόψεων των μελών και την ακώλυτο ψήφο 
τους, δίνοντας και αφαιρώντας τον λόγο από τα μέλη. 

δ) Κηρύσσει περαιωμένη τη συζήτηση σε κάθε συνε¬ 
δρίαση. 

ε) Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο του Διοικητικού Συμβουλίου σε 
όλες τις αρμοδιότητες αυτού σε περίπτωση απουσίας, 
έλλειψης ή κωλύματος αυτού. 

Άρθρο 8 

Εισηγήσεις - Σχέδια αποφάσεων 

1. Οι εισηγήσεις υπογράφονται από τον Γενικό Διευ¬ 
θυντή ή τον Βοηθό Γενικό Διευθυντή και εισάγονται στο 
Διοικητικό Συμβούλιο. 

2. Υπηρεσιακές αναφορές, υπομνήματα ή άλλα έγγρα¬ 
φα ή ζητήματα εισάγονται στο Διοικητικό Συμβούλιο 
από τον Γενικό Διευθυντή ή τον Βοηθό Γενικό Διευθυντή. 

3. Κάθε εισήγηση συνοδεύεται από σχέδιο απόφασης. 

Άρθρο 9 

Ενστάσεις 

1. Ενστάσεις επί των προς συζήτηση θεμάτων της ημε¬ 
ρήσιας διάταξης μπορούν να κατατεθούν γραπτώς και 
ενυπογράφως από οποιοδήποτε μέλος στη Γραμματεία 
του Δ.Σ., η οποία οφείλει να ενημερώσει άμεσα τον Πρό¬ 
εδρο. Οι ενστάσεις αυτές κατατίθενται το αργότερο μέχρι 
την έναρξη της συζήτησης του θέματος. Το Δ.Σ. απο- 
φαίνεται επ' αυτού πριν την έναρξη της συζήτησης του. 

2. Ενστάσεις επί των αποφάσεων του Δ.Σ. μπορούν να 
κατατεθούν γραπτώς και ενυπογράφως από οποιοδήπο- 
τε μέλος στη Γραμματεία του Δ.Σ. εντός 3 ημερών από 
την επίσημη ανάρτηση τους στη Διαύγεια. Η Γραμματεία 
του Δ.Σ. οφείλει να ενημερώσει άμεσα τον Πρόεδρο επ' 
αυτού. Οι ενστάσεις αυτές συζητούνται εκτός και προ 
ημερήσιας διάταξης στην αμέσως επόμενη συνεδρίαση 
του Δ.Σ. Οι αποφάσεις επί της απόρριψης ή αποδοχής 
κάθε ένστασης λαμβάνονται σύμφωνα με τα οριζόμενα 
στο άρθρο 5, παράγραφος 2 του παρόντος. 


Άρθρο 10 

Πρακτικά Συνεδριάσεων 

1. Για τις συνεδριάσεις του Διοικητικού Συμβουλίου 
τηρούνται πρακτικά, στα οποία καταχωρούνται οι ειση¬ 
γήσεις, οι συζητήσεις, καθώς και οι λαμβανόμενες από 
το Διοικητικό Συμβούλιο αποφάσεις. 

2. Σε περίπτωση διαφωνίας διατυπώνεται και η γνώμη 
του διαφωνούντος μέλους ή μελών. 

3. Στα πρακτικά καταχωρούνται τα ονόματα των κατά 
τη συνεδρίαση παρόντων μελών και εισηγητών, ως και 
των απάντων μελών, με αναγραφή και του λόγου της 
απουσίας τους. 

4. Κάθε συνεδρίαση λαμβάνει αύξοντα αριθμό, με 
έναρξη της αρίθμησης την αρχή κάθε ημερολογιακού 
έτους. Ομοίως, με έναρξη της αρίθμησης την αρχή κάθε 
ημερολογιακού έτους, αύξοντα αριθμό λαμβάνουν και οι 
λαμβανόμενες αποφάσειςτου Διοικητικού Συμβουλίου. 

5. Τα πρακτικά κάθε συνεδρίασης του Διοικητικού Συμ¬ 
βουλίου αναγράφονται σε ίδιο φυλλάδιο. Τα φυλλάδια 
αυτά, αριθμημένα με αύξοντα αριθμό, βιβλιοδετούνται 
στο τέλος κάθε χρόνου και φυλάσσονται από τον Γραμ¬ 
ματέα. 

6. Μαγνητοφώνηση των συνεδριάσεων του Διοικητι¬ 
κού Συμβουλίου μπορεί να πραγματοποιηθεί κατόπιν 
απόφασης του. Στην περίπτωση αυτή η μαγνητοφώνηση 
γίνεται από τον Γραμματέα, ο οποίος επιμελείται και την 
απομαγνητοφώνηση υπό την εποπτεία του Προέδρου. 

Άρθρο 11 

Επικύρωση Πρακτικών 

1 .Τα πρακτικά κάθε συνεδρίασης του Διοικητικού Συμ¬ 
βουλίου επικυρώνονται από το Διοικητικό Συμβούλιο 
κατά την επόμενη συνεδρίαση, ακολούθως δε υπογρά¬ 
φονται από τον Πρόεδρο, τα μέλη και τον Γραμματέα, 
κάτω από κάθε σελίδα και σφραγίζονται από τη σφρα¬ 
γίδα του Ινστιτούτου. 

2. Εάν δεν καταστεί δυνατή η επικύρωση των πρακτι¬ 
κών κατά την αμέσως επομένη συνεδρίαση, αυτή μπορεί 
να αναβληθεί με απόφαση του Διοικητικού Συμβουλίου. 

Άρθρο 12 

Γραμματεία Διοικητικού Συμβουλίου 

1.0 Γραμματέας ή ο Αναπληρωτήςτου παρευρίσκεται 
στις συνεδριάσεις του Διοικητικού Συμβουλίου και τηρεί 
τα πρακτικά των συνεδριάσεων. 

2. Ο Γραμματέας: 

α) Με εντολή του Προέδρου συντάσσει την ημερήσια 
διάταξη των συνεδριάσεων και την κοινοποιεί εγκαί¬ 
ρως στα μέλη του Διοικητικού Συμβουλίου με σχετική 
πρόσκληση, η οποία συνοδεύεται από τις αντίστοιχες 
εισηγήσεις. 

β) Τηρεί πρωτόκολλο των εισηγήσεων, αναφορών, 
υπομνημάτων κ.λπ. που έχουν κατατεθεί και μεριμνά 
για την προώθηση τους κατά τα προβλεπόμενα από τον 
παρόντα Κανονισμό. 

γ) Τηρεί βιβλίο αποφάσεων του Διοικητικού Συμβου¬ 
λίου στο οποίο καταχωρούνται τα συζητηθέντα θέμα¬ 
τα, η απόφαση που ελήφθη επ' αυτών, η ημερομηνία 
συνεδρίασης και οι ενέργειες εκτέλεσης της απόφασης. 

δ) Συντάσσει σχέδια αποφάσεων. 

ε) Μεριμνά για την καθαρογράφηση και επικύρωση 
των πρακτικών και την κοινοποίηση των λαμβανομένων 
αποφάσεων σ' αυτούς τους οποίους αφορά. 

στ) Επικυρώνει με υπογραφή του τα αντίγραφα ή απο¬ 
σπάσματα πρακτικών, αποφάσεων και λοιπών συνημμέ¬ 
νων σ’αυτά εγγράφων, στα οποία επιτρέπεται να χορη¬ 
γούνται για χρήση από τις Υπηρεσίες του ΙΓΜΕ, καθώς και 
προς τρίτους για κάθε νόμιμη χρήση, εφ’ όσον συντρέχει 
έννομο συμφέρον στο πρόσωπο εκείνου που το ζητεί. 

ζ) Τηρεί αρχείο και επιμελείται κάθε θέματος που αφο¬ 
ρά τη λειτουργία και τη γραμματειακή τάξη του Διοικη¬ 
τικού Συμβουλίου. 

Άρθρο 13 

Τροποποίηση του Κανονισμού 
Τροποποίηση των διατάξεων του παρόντος Κανο¬ 
νισμού γίνεται ύστερα από απόφαση του Διοικητικού 
Συμβουλίου του ΙΓΜΕ, η οποία εγκρίνεται με απόφαση 
του εποπτεύοντος Υπουργού. 

Άρθρο 14 

Τελικές διατάξεις 

Α. Με την έναρξη ισχύος της παρούσας η υπ' αριθ. 
πρωτ. 14194/1591/7.3.1977 απόφαση του Υπουργού 
Βιομηχανίας και Ενέργειας «Περί εγκρίσεωςτου Κανο¬ 
νισμού Αειτουργίας του Διοικητικού Συμβουλίου του 
Ινστιτούτου Γεωλογικών και Μεταλλευτικών Ερευνών. 
(ΙΓΜΕ)» (ΒΊ 89) καταργείται. 

Β. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2017 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 162371/2429 (3) 

Έγκριση εκτέλεσης εργασιών ανάρτησης δασι¬ 
κών χαρτών έως την κύρωση τους. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις των: 

- Άρθρου 1 του π.δ. 189/2009 (ΦΕΚ 221 Α') με το οποίο 
κατανεμήθηκαν οι αρμοδιότητες τού Υ.ΠΕ.Κ.Α. και του 
άρθρου 6 τού ιδίου π.δ. με το οποίο μεταφέρθηκε από 
το ΥΠ.Α.Α.Τ. στο Υ.Π.Ε.Κ.Α. η Γενική Διεύθυνση Ανάπτυ¬ 
ξης και Προστασίας Δασών και Φυσικού Περιβάλλοντος 
(άρθρο 1 π.δ. 352/1991, ΦΕΚ124Α και άρθρο 1 παρ. 2, 
π.δ. 228/2002, ΦΕΚ 208 Α'). 

- π.δ. 100/2014 (ΦΕΚ 167Α') «Οργανισμός Υπουργείου 
Περιβάλλοντος, Ενέργειας και Κλιματικής Αλλαγής». 


- π.δ. 70/2015 (ΦΕΚ 114Α') «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση τού Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Ν ησιωτικής 
Πολιτικής. Μετονομασία τού Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και τού Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης και Τουρισμού». 

- π.δ. 125/2016 (ΦΕΚ 210Α) «Διορισμός Υπουργών, 
Αναπληρωτών Υπουργών και Υφυπουργών». 

- Υ198/16.11.2016 (ΦΕΚ 3722Β) απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας Σωκράτη Φάμελλο». 

3. Τις διατάξεις τού άρθρου 13 παράγραφος 3 του 
ν. 3889/2010 (ΦΕΚ 182Α') «Χρηματοδότηση Περιβαλλο¬ 
ντικών Παρεμβάσεων, ΠράσινοΤαμείο, Κύρωση Δασικών 
Χαρτών και άλλες διατάξεις», όπως αυτό αντικαταστά- 
θηκε με το άρθρο 153 παράγραφος Α' του ν. 4389/2016 
(ΦΕΚ 94 Α') «Επείγουσες διατάξεις για την εφαρμογή τής 
συμφωνίας δημοσιοοικονομικών στόχων και διαρθρω¬ 
τικών μεταρρυθμίσεων και άλλες διατάξεις», που ανα- 
φέρονται στο περιεχόμενο της παρούσας απόφασης. 

4. Το άρθρο 155 του ν. 4389/2016 (ΦΕΚ 94 Α’) «Επεί¬ 
γουσες διατάξεις για την εφαρμογή τής συμφωνίας δη- 
μοσιοοικονομικών στόχων και διαρθρωτικών μεταρρυθ¬ 
μίσεων και άλλες διατάξεις». 

5. Την 118.5.2/2017 απόφαση Δ.Σ. Πράσινου Ταμείου 
«Έγκριση ένταξης στο Χρηματοδοτικό Πρόγραμμα "Προ¬ 
στασία και αναβάθμιση Δασών 2017" της χρηματοδότη¬ 
σης των Διευθύνσεων Δασών των Αποκεντρωμένων Δι¬ 
οικήσεων της χώρας για τις δαπάνες εκτέλεσης εργασιών 
κατάρτισης, συμπλήρωσης και διόρθωσης των δασικών 
χαρτών έως την κύρωση τους, από πιστώσεις του Ειδικού 
Φορέα Δασών του Πράσινου Ταμείου έτους 2017». 

6. Την 127.1.4/2017 απόφαση Δ.Σ. Πράσινου Ταμείου 
«Έγκριση αύξησης του προϋπολογισμού του Μέτρου 
6 "ΔΑΠΑΝΕΣ ΚΑΤΑΡΤΙΣΗΣ, ΣΥΜΠΛΗΡΩΣΗΣ ΚΑΙ ΔΙΟΡ¬ 
ΘΩΣΗΣ ΤΩΝ ΔΑΣΙΚΩΝ ΧΑΡΤΩΝ" του Άξονα Προτεραι¬ 
ότητας 4: "ΑΝΑΠΤΥΞΗ ΔΑΣΟΠΟΝΙΑΣ ΚΑΙ ΠΡΟΣΤΑΣΙΑΣ 
ΑΓΡΙΑΣ ΠΑΝΙΔΑΣ ΚΑΙ ΧΛΩΡΙΔΑΣ" του ΧΠ "Προστασία 
και Αναβάθμιση Δασών 2017" για την υλοποίηση του 
έργου της ανάρτησης έως και την κύρωση των δασικών 
χαρτών από τις πιστώσεις του Ειδικού Φορέα Δασών του 
ΠΡΑΣΙΝΟΥ ΤΑΜΕΙΟΥ έτους 2017». 

7. Την 143783/1597/20.07.2016 εγκύκλιο Αναπληρω¬ 
τή Υπουργού Περιβάλλοντος και Ενέργειας «Κατάρτιση, 
ανάρτηση, κύρωση δασικών χαρτών». 

8. Την 146776/2459/21.10.2016 απόφαση Αναπληρω¬ 
τή Υπουργού Π.ΕΝ. (ΦΕΚ 3532Β * 1 2 ) «Καθορισμός θεμάτων 
σχετικών με την παράγραφο 1 εδάφια β', γ', δ' και ε' του 
άρθρου 21 του ν. 3889/2010 όπως ισχύει.». 

9. Την 158587/1808/26.07.2017 απόφαση Αναπληρω¬ 
τή Υπουργού Π.ΕΝ. (ΦΕΚ 2653Β') «Εκτέλεση εργασιών 
κατάρτισης και επικαιροποίησης δασικών χαρτών». 

10. Την σχετική εισήγηση της Δ/νσης Δασικών Έργων 
και Υποδομών τής Γενικής Διεύθυνσης Ανάπτυξης και 
Προστασίας Δασών και Αγροπεριβάλλοντος του Υ.Π.ΕΝ., 
αναφορικά με τις προτάσεις και τα χρονοδιαγράμματα 
που τις συνοδεύουν, που υποβλήθηκαν από τις οικείες 
Διευθύνσεις Δασών Αποκεντρωμένων Διοικήσεων. 

11. Το γεγονός ότι από την εφαρμογή της παρούσας 
προκαλείται δαπάνη τού ποσού, που έχει προβλεφθεί 
και εγκριθεί με την 1018/07.03.2017 απόφαση Υπουργού 
και Αναπληρωτή Υπουργού Περιβάλλοντος και Ενέργει¬ 
ας (ΑΔΑ: 6Κ3Υ46Ψ844-ΟΥΟ) «Έγκριση Χρηματοδοτικού 
Προγράμματος του Πράσινου Ταμείου "Προστασία και 
αναβάθμιση Δασών 2017" και έγκριση διάθεσης πίστω¬ 
σης έτους 2017», Άξονας προτεραιότητας 4: «Ανάπτυξη 
Δασοπονίας και Προστασίας Άγριας Πανίδας και Χλωρί¬ 


δας», Μέτρο 6: «Δαπάνες κατάρτισης, συμπλήρωσης και 
διόρθωσης των δασικών χαρτών». 

12. Τις 1042/07.03.2017 (ΑΔΑ: Ω7ΩΨ46Ψ844-Ι9Ι) ορθή 
επανάληψη και 1149/10.03.2017 (ΑΔΑ: ΨΘΘ246Ψ844-703) 
αποφάσεις Ανάληψης Υποχρέωσης του Πράσινου Τα¬ 
μείου, που αφορούν την 1018/07.03.2017 απόφαση 
Υπουργού και Αναπληρωτή Υπουργού Περιβάλλοντος 
και Ενέργειας (ΑΔΑ: 6Κ3Υ46Ψ844-ΟΥΟ) «Έγκριση Χρη¬ 
ματοδοτικού Προγράμματος του Πράσινου Ταμείου 
"Προστασία και αναβάθμιση Δασών 2017" και έγκριση 
διάθεσης πίστωσης έτους 2017», αποφασίζουμε: 

Εγκρίνουμε την εκτέλεση των εργασιών ανάρτησης 
έως την κύρωση των δασικών χαρτών, για τις περιοχές, 
όπως αναφέρονται στον παρακάτω πίνακα, από τις οι¬ 
κείες Διευθύνσεις Δασών Αποκεντρωμένων Διοικήσεων. 


ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΔΙΕΥΘΥΝΣΗ 

ΔΑΣΩΝ 

ΠΕΡΙΟΧΗ 

Αιγαίου 

Λέσβου 

Προκαποδιστριακοί Ο.Τ.Α. Αγίας Μαρίνας, Αλυφαντών, 
Λουτρών, Μόριας, Παναγιούδας, Μυτιλήνης, Ταξιαρχών 

Χίου 

Προκαποδιστριακοί Ο.Τ.Α. Ανεμώνα, Θυμιανών, 

Ιωνίας,Καμπόχωρων, Μαστιχοχωρίων, Χίου 

Αττικής 

Ανατολικής 

Αττικής 

Σύνολο περιοχής αρμοδιότητας Δ/νσης Δασών εκτός προκαπο- 
διστριακών Ο.Τ.Α. Δροσιάς, Μαραθώνα, Πεντέλης, Ν. Πεντέλης, 
Κηφισιάς, Φυλής, Βαρνάβα, Γραμματικού, Καπανδριτίου, 

Δυτικής 

Αττικής 

Σύνολο περιοχής αρμοδιότητας Δ/νσης Δασών εκτός 
προκαποδιστριακών Ο.Τ.Α. Αγίας Βαρβάρας, Αγίων Αναργύρων, 
Αιγάλεω, Ασπροπύργου, Ιλίου, Καματερού, Μάνδρας, 
Περιστεριού, Πετρουπόλεως, Χαϊδαρίου 

Ηπείρου - Δυτικής Μακεδονίας 

Θεσπρωτίας 

Προκαποδιστριακός Ο.Τ.Α., Ηγουμενίτσας 

Φλώρινας 

Προκαποδιστριακοί Ο.Τ.Α., Φιλώτα, Βαλτόνερων 

Οεσσαλίας - Στερεός Ελλάδας 

Καρδίτσας 

Σύνολο περιοχής αρμοδιότητας Δ/νσης Δασών 

Τρικάλων 

Σύνολο περιοχής αρμοδιότητας Δ/νσης Δασών 

Κρήτης 

Χανίων 

Προκαποδιστριακοί Ο.Τ.Α. Κουνουπιδιανών, Μουρνιών, 

Νέας Κυδωνιάς, Νεροκούρου, Περιβολίων (Κυδωνιάς), 
Σούδας, Χανίων, Γαύδου 

Μακεδονίας - Θράκης 

Ημαθίας 

Σύνολο περιοχής αρμοδιότητας Δ/νσης Δασών 

Σερρών 

Σύνολο περιοχής αρμοδιότητας Δ/νσης Δασών 

Κιλκίς 

Σύνολο περιοχής αρμοδιότητας Δ/νσης Δασών εκτός 
προκαποδιστριακών Ο.Τ.Α. Πολύκαστρου, Πευκοδάσους 

Ξάνθης 

Προκαποδιστριακοί Ο.Τ.Α. Άβατου, Εράσμιου, Εύλαλου, Μάγγανων 

Πέλλας 

Σύνολο περιοχής αρμοδιότητας Δ/νσης Δασών 
εκτός προκαποδιστριακού Ο.Τ.Α. Έδεσσας 

Πελοποννήσου - Δυτικής Ελλάδας - Ιονίου 

Ζακύνθου 

Προκαποδιστριακοί Ο.Τ.Α. Αργασιοΰ, 

Βασιλικών, Καλαμακίου, Παντοκράτωρος 


Η ανάρτηση των δασικών χαρτών των ανωτέρω περιοχών θα πραγματοποιηθεί κατόπιν σχετικού σχεδιασμού 
και προγραμματισμού, που θα καταρτισθεί από την Γενική Διεύθυνση Ανάπτυξης και Προστασίας Δασών και Αγρο- 
περιβάλλοντος. 

Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 13 Οκτωβρίου 2017 
Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 

Αριθμ. 4566/13-10-20 17 (4) 

Έγκριση καθιέρωσης με αμοιβή νυχτερινής εργασί¬ 
ας καθώς και εργασίας κατά τις Κυριακές και κατά 
το νόμο εξαιρέσιμες ημέρεςγια το έτος 2017, προς 
συμπλήρωση του υποχρεωτικού ωραρίου, που 
αφορά στους υπαλλήλους του Κ.Ε.Α.Τ. (Κεντρική 
Υπηρεσία και Περιφερειακή Διεύθυνση Θεσ/νίκης). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΚΕΝΤΡΟΥ 
ΕΚΠΑΙΔΕΥΣΕΩΣ ΚΑΙ ΑΠΟΚΑΤΑΣΤΑΣΕΩΣ ΤΥΦΛΩΝ 
(ΚΕΑΤ) - Ν.Π.Δ.Δ. 

(Αριθμός Συνεδρ. ΤΙ /682/4-10-2017) 

Έχοντας υπόψη τις διατάξεις: 

-Του π.δ/γματος265/1979 (ΦΕΚ 74τ.1) Περί συστάσε- 
ως Ν.Π.Δ.Δ. υπάτην επωνυμία «Κέντρο Εκπαιδεύσεως και 
Αποκαταστάσεως Τυφλών» και εγκρισεως Οργανισμού 
αυτού και τις τροποποιήσεις αυτού. 

-Του ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις» και του 
ν. 3454/2006 άρθρο 15. 

- του ν. 3527/2007. 

-Του π.δ/ματος 85/2012, «Ίδρυση και μετονομασία 
Υπουργείων, μεταφορά και κατάργηση υπηρεσιών» 
αρθρ. 4 «Υπουργείο Εργασίας, Κοινωνικής Ασφάλισης 
και Πρόνοιας».(ΦΕΚ 141/21 -6-2012 τ. Α') 

-Του αρθρ. 44 κεφ.ΣΤ παρ. 2 ν. 3918/2011 «ΔΙΑΤΑΞΕΙΣ 
ΚΟΙΝΩΝΙΚΗΣ ΑΛΛΗΛΕΓΓΥΗΣ» (ΦΕΚ 31/2.03.2011 τ. Α'). 

-τις υπ'αριθμ.πρωτ. Π4/Ποικ 82556/20-7-2011 και Π4/ 
Ποικ 82552/20-7-2011 διαπιστωτική πράξη του Υπουργού 
Υγείας και Κοινωνικής Αλληλεγγύης (ΦΕΚ 543/3-08-2011 τ. Γ'). 

- Του άρθρου 20 του ν. 4024/2011 περί «Συνταξιο- 
δοτικών ρυθμίσεων, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις» (ΦΕΚ 226/ Α'). 

- Του άρθρου 45 του ν.4071/2012 (ΦΕΚ 85/Α') με το 
οποίο αντικαταστάθηκε η παράγραφος 2, του άρθρου 
20, του ν. 4024/2011. 


-Την υπ' αριθμ. οικ.2/78400/0022/14.11.2011 Εγκύκλιο 
του Υπουργείου Οικονομικών περί «Παροχής οδηγιών 
για την εφαρμογή των διατάξεων του Δεύτερου Κεφα¬ 
λαίου του ν. 4024/2011». 

-Της παρ. 22 του αρθρ. 9τουν. 4052/2012 (ΦΕΚ41/Α’) 
όπως συμπληρώθηκαν με την παρ. 6 του άρθρου 56 του 
ν. 4075/2012 (ΦΕΚ 89/Α') «θέματα Κανονισμού Ασφάλι¬ 
σης ΙΚΑ -ΤΕΑΜ και λοιπές διατάξεις». 

-Το άρθρο 20 του ν.4354/2015 «Μισθολογικές ρυθμί¬ 
σεις των υπαλλήλων του Δημοσίου των ΝΠΔΔ και άλλες 
μισθολογικές διατάξεις» (ΦΕΚ 176/Α'). 

-Το με αριθμό 50056/10727/01 -11 -2016 έγγραφο του 
Υπουργείου Εργασίας, Κοιν. Ασφάλισης και Κοιν. Αλλη¬ 
λεγγύης - Γεν Δ/νση Οικονομικών Υπηρεσιών «Έκδοση 
απόφασης αποζημίωσης για εργασία, καθ' υπέρβαση 
του υποχρεωτικού ωραρίου κλπ» 

-Το γεγονός ότι στο Κ.Ε.Α.Τ. τόσο στην Κεντρική Υπη¬ 
ρεσία στην Αθήνα, όσο και στην Περιφερειακή Διεύθυν¬ 
ση του Κ.Ε.Α.Τ. στη Θεσσαλονίκη, λειτουργεί οικοτροφείο 
σε 24ωρη βάση και είναι απαραίτητο το προσωπικό να 
εργάζεται σε βάρδιες όλο το 24ωρο. 

-Την με αριθμό 59561/536/20-12-2016 εισήγηση της 
Προϊσταμένης Γενικής Δ/νσης Οικονομικών Υπηρεσιών 
«Έκδοση Υπουργικών Αποφάσεων σχετικά με τη νυχτερι¬ 
νή εργασία, την απασχόληση κατά τις Κυριακές και κατά 
το νόμο εξαιρέσιμες ημέρεςτων υπαλλήλων στο Κ.Ε.Α.Τ. 
κλπ», σύμφωνα με την οποία, η δαπάνη που προκαλείται 
ανέρχεται στο ποσό των 29.200,00 ευρώ, και θα βαρύ¬ 
νει τον προϋπολογισμό του Υπουργείου Εργασίας, Κοιν. 
Ασφάλισης και Κοιν. Αλληλεγγύης, έτους 2017, στον ΚΑΕ 
0512.00, αποφασίζουμε: 

Την έγκριση νυχτερινής εργασίας καθώς και εργασίας 
κατά τις Κυριακές και εξαιρέσιμες ημέρες, προς συμπλή¬ 
ρωση του υποχρεωτικού ωραρίου, του προσωπικού του 
Κέντρου Εκπαίδευσης και ΑποκατάστασηςΤυφλών στην 
Αθήνα και τη Θεσσαλονίκη, για την κάλυψη των υπηρε¬ 
σιακών του αναγκών, ως ακολούθως: 


ΚΛΑΔΟΣ-ΕΙΔΙΚΟΤΗΤΑ 

Αριθμός υπαλ/λων που απασχολούνται 
τις Κυριακές & κατά το Νόμο εξαιρέσιμες 
(ημερήσια και νυχτερινή απασχόληση) 

Αριθμός υπαλ/λων για 
νυχτερινή εργασία 

ΔΕ ΕΠΙΜΕΛΗΤΩΝ ΟΙΚΟΤΡΟΦΕΙΟΥ 

6 

6 

ΔΕ ΘΥΡΩΡΩΝ - ΚΛΗΤΗΡΩΝ -ΝΥΧΤΟΦΥΛΑΚΩΝ 

4 

4 

ΥΕ ΘΥΡΩΡΩΝ - ΚΛΗΤΗΡΩΝ -ΝΥΧΤΟΦΥΛΑΚΩΝ 

2 

2 

ΥΕ ΜΑΓΕΙΡΩΝ 

1 


ΥΕ ΤΡΑΠΕΖΟΚΟΜΩΝ ΒΟΗΘΩΝ ΜΑΓΕΙΡΩΝ 

1 


ΔΕ ΒΟΗΘΩΝ ΝΟΣΗΛΕΥΤΩΝ 

1 


ΔΕ ΚΑΘΑΡΙΣΤΡΙΩΝ 

3 


ΥΕ ΚΑΘΑΡΙΣΤΡΙΩΝ 

1 


ΣΥΝΟΛΟ ΥΠΑΛΛΗΛΩΝ 

19 

12 

ΣΥΝΟΛΟ ΩΡΩΝ 

4.850 

10.450 


2.Την έγκριση τηςπροκαλούμενης δαπάνης, εικοσιεννέα χιλιάδων διακοσίων ευρώ (29.200,00€) για το έτος2017, η οποία 
πραγματοποιείται σε βάροςτων πιστώσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης. 
Η απόφαση αυτή να δημοσιευθεί στην Εφημερίδα της Κυβερνήσεως. 


Καλλιθέα, 4 Οκτωβρίου 2017 
Ο Διοικητής και Πρόεδρος του Δ.Σ. 
ΜΕΝΕΛΑΟΣΤΣΑΟΥΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θϊ.ςμ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί)Πΐ35ΐ6ΐ·.6ΐ(α>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.βΐ.9·· 

ΤΗΛΕΦΩΝΙΚΟ ΚΕΝΤΡΟ: 210 5279000 -ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ΐ@6ΐ.9'' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννββιπβίΙθΓ.θ^θΙ.ξΐ 1, 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ηπη3ΐ6Ϊ3@6ΐ.9 | ' 



























